Den danske Gjøltrold er ude af æsken i amerikanske retssale. Den danske producent af den populære souvenirfigur, Troll Compagny A/S, strides i en erstatningssag om mindst 20 millioner dollar (knap 100 millioner kroner) med en tidligere, amerikansk samarbejdspartner, DIC Entertainment Corp. Striden er opstået i kølvandet på en fejlslået global markedsføring af Gjøltrolden og de beslægtede mærkevarer, Teenage Trollz, skriver Nordjyske Stiftstidende. Det danske firma mener, at amerikanerne har begået svig ved at give et skønmaleri af deres økonomiske formåen til at løfte sin del af opgaven. Amerikanerne fremfører i den private voldgiftssag, at danskerne ikke har fortalt, hvor udbredt piratkopieringen er af deres produkt. /ritzau/

Opsummering:
Dansk firma bag Gjøltrold i erstatningssag mod amerikansk samarbejdspartner.